Den fremherskende operastilen på Hofteatret og Det Kongelige Teater var italienskinspirert, men nettopp i disse årene skiftet moten til en mer enkel franskinspirert stil og Hartmann ble flere ganger oppfordret til å levere musikk til danskspråklige syngespill. I 1778 ble Det italienske Operaselskab avskjediget og de nye strømningene fikk mer plass. I 1779 ble Hartmanns to første forsøk i den nye sjangeren oppført. Johannes Ewald skrev tekstene og Hartmann musikken til og , hvor man for første gang hører kongesangen Kong Christian stod ved højen mast, og begge var suksesser. Senere fulgte et par andre verk.